
D 
ialuna ultimo, CAft a reuni cu gobierno riba diferente 
asunto pa loke ta maneho financiero di gobierno pero 
cerca gobierno, por a sinti cu lo tabatin un ambiente mas 
positivo compara cu e confrontacionnan di ultimo luna nan. 


Minister di Financia Xiomara Maduro pa prome bes despues 
di hopi tempo a Sali despues di e reunion a reacciona den 
un forma positivo, informando cu el a informa e comision 
di supervision, cu si e desaroyo economico sigui den e bon 
direccion, pa otro aña gobierno di Aruba lo tin un surplus 
financiero, chikito pero un surplus. 
Surplus en realidad ta e punto di discusion pa algun 
tempo caba entre gobierno di CAft caminda tin un dife- 
rencia di opinion cu gabinete Wever Croes II, tin cu cumpli 
cu normanan stipula pa presupuesto 2022 y 2023, loke e 
comision di supervision no a haya cu a haci suficiente pa 
logra loke a wordo palabra. 


E reunion segun AWEMainta a compronde, a bay suma- 
mente positivo apesar cu dia 21 di October, RMR no a 
honra e peticion di CAft pa duna gabinete Wever Croes 
un “aanwijzing” pa motibo cu gobierno di Aruba no ta 
ehecuta recomendacionnan duna pa e comision 
y tambe pa RMR. 
Segun Minister Maduro, durante di 2023 gobi- 
erno lo logra un surplus chikito, no mucho 
grandi pero e ta bira un surplus pero aki 
ta lanta e prome pregunta si gobierno 
Hulandes lo acepta esaki, mirando cu 
a dicidi cu lo no tuma 
ningun excuus mas di 
e gobierno actual di 
Aruba. 
CAft ta insisti pa gobierno di Aruba 
introduci cambionan structural 
den maneho di finansa di e pais, 
pa evita cu lo surgi proble- 
manan serio caminda e debe 
di Aruba ta sigui crece. 


Den un carta cu Secretario 
di Estado pa Asuntonan di 
Reino, Alexandra van Huffelen 


a dirig diaranson 19 di October ultimo, el a informa RMR lo 
siguiente: 
“Daarnaast geeft u namens de RMR aan grote zorgen te 
hebben over de overheidsfinanciën van Aruba, gelet op de 
wijze waarop de norm in 2022 wordt bereikt benadrukt u het 
belang van structurele maatregelen richting de begroting 
2023 en prioriteit aan de discussie over de Rijkswet Aruba 
financieel toezicht.” 


E observacion aki ta mustra cu Hulanda y CAft no ta kere 
den solucionnan “incidental” pero kier mira un structura 
solido y confia riba e tipo di solucionnan incidental aki, cu 
ora cu no logra esaki, e lo hinca e pais den mas debe ora cu 
esaki no sosode 
“Solucionnan incidental” ta algo ta sosode pa hopi 
tempo caba, ta e forma con hopi gobierno a logra 
di atende cu financia di e pais, ya cu compara 
cu Hulanda, Aruba no tin un structura solido 
carga pa un sector comercial mucho mas 
grandi y amplio. 


Riba varios tereno comercial Hulanda 
ta ricibi fondonan tur aña, fondonan 
miyonario cu ta yuda e gobierno 
hiba su maneho den tur tranki- 
lidad, mientras cu pa añanan 
largo caba, tur gobierno di 
Aruba, a atende cu e situacion 
financiero cu e tipo di solu- 
cionnan incidental aki. 


Cu e ta un sistema cu tin su ries- 
gonan cu’ne, ta sin duda pero 
na mes momento tin cu corda cu 
e asunto aki ta totalmente dife- 
rente compara cu Hulanda y den 
e sentido ey por compronde e 
entusiasmo di Minister Xiomara 
Maduro, kende a informa CAft cu 
su e desaroyo economico sigui 
den e rumbo cu e ta bayendo pa 
2022 aki, gobierno lo conta c’un 
surplus chikito den 2023. 


Minister Xiomara Maduro ta informa 


Pa otro aña gobierno lo por 
logra un surplus financiero 

U 
n situacion cu a presenta siman pasa cu e popular res- 
taurant Don Jacinto, a percura pa hala atencion di co- 
munidad ya cu ta trata di algo serio, den cual un oficial di 
polis lo ta envolvi. 
Diadomingo marduga 23 di October, polisnan a wordo dirigi 
pa e restaurant menciona aki na Oranjestad, caminda a ser 
raporta cu tin ladron den e luga. 


A drenta pero no ta topa cu ningun ladron den e luga pero 
algun dos dia despues, loke ta mustra un mensahe riba 
rednan social di un oficial di polis cu a drenta e luga, por a 
tuma nota di un informacion difamatorio contra di e restau- 
rant renombra aki. 


Segun e mensahe cu a pasa rond den comunidad, e polis cu 
a manda esaki ta mustra cu e ta haci esaki como un adver- 
tencia na tur cliente di e restaurant, ya cu e cushina tabata 
un desaster ora cu nan a drenta den e luga pa mira si tin 
ladron. 


El a papia di cu cushina sushi cu resto di cuminda tur caminda, 
di tayo- y weanan sin laba y cu cacalaca tur caminda haci- 
endo fiesta, pues un informacion cu tabata devastado pa e 
luga aki. 


Don Jacinto ta un restaurant masha gusta mes, ya cu no 
solamente e ta sirbi cuminda cu ta hopi gusta pa hopi hende, 
e restaurant tin un prijs sumamente aceptabel pa tur cartera 
y den un reaccion e siman aki di Manager di e restaurant, 
gerencia a duna un otro banda di e medaya. 


Den un forma convincente y cu grabacion cu ta mustra e 
orario y fecha ora cu esaki a wordo graba, hasta por a mira 
presencia di oficialnan di polis, por a mira net lo contrario cu 
e supuesto oficial di polis aki a manda rond di e luga. 


E cushina tabata “opgeruimd”, sin tayo- of weanan sushi 
tur caminda, no por a mira un multitud di cacalaca cu e 
oficial di polis aki of otro persona a manda rond y gerencia a 
mustra bon cla cu e grabacion di camara den e cushina, cu 
e scenario describi pa e probabel oficial di polis, no tabata 
cuadra cu berdad. 


Segun gerencia di e luga, un dia despues oficialnan di DVG 
a presenta den e restaurant y a haci un control amplio di 
e luga, di higiena di e luga, tanto e luga di come como e 
cushina y solamente a haci algun observacion riba algun 


cos chikito cu tin cu wordo drecha. 


Ningun momento DVG den su rapport a señala cu algo ta 
robes, cu algo ta berdad cu lo a cuadra cu loke e oficial di 
polis a pone riba red social, cu a perhudica e luga formal- 
mente. 


INVESTIGACION 
E caso aki ta mas serio cu hopi hende por kere ya cu si 
enberdad tin un oficial di polis envolvi, cu a manda e mensahe 
aki rond, e ta bira un acto castigabel ya cu un tipo di “aten- 
tado” contra di un negoshi asina popular, cu a percura pa 
consecuencianan financiero hopi grandi pa e restaurant aki. 


Lo tabata na su luga pa e oficial di polis aki a traha un 
“proces-verbaal” di loke el a mira, e mester a saca foto di 
e situacion cu el a topa eyden, ya cu tambe ta castigabel un 
restaurant cu no a cumpli cu reglanan di higiena. 


Pero parce cu e oficial di polis aki no a tuma ningun foto, 
a haci su observacionnan y awor pa colmo DVG cu a bay 
inspecciona e restaurant, no a topa cu ningun violacion di 
reglanan existente y tampoco a bisa gerencia cu Don Jacinto 
tin cu cera su porta pa haci e luga limpi. 


Un hende tin cu para responsabel pa e daño sufri pa e restau- 
rant aki, caminda segun gerencia benta a cay cu casi 50% 
cu sin duda ta un golpi fuerte pa e luga y e por costa trabou 
di varios trahado di e luga. 


Pa e motibonan aki ta mas cu 
necesario pa un investigacion tuma luga 
ya cu ta trata di algo sumamente serio, 
sigur si ta envolvi un oficial di polis. 


Investigacion sin duda ta necesario 
den caso di restaurant Don Jacinto 

OPROEP SCHULDEISERS 


Bij besluit van 9 mei 2022 is besloten 
tot 
ontbinding 
van 
LA 
LINDA 
REAL ESTATE I VBA. Schuldeisers 
worden opgeroepen om hun eventuele 
vorderingen op de vennootschap gestaafd 
door justificatoire bescheiden uiterlijk 30 
november 2022 schriftelijk in te dienen bij 
de vereffenaar. 


De vereffenaar, 
mr. J.M. de Cuba 
Elleboogstraat 11-13 
Aruba 


P 
a casi cinco aña caba, Prome Min- 
ister EvelynWever Croes ta insis- 
ti cu e ta fiel creyente den “integridad’ 
den gobernacion y cu integridad ta e 
base di su gobernacion. 
Sinembargo na varios ocasion e propio 
Prome Minister di Aruba, a dicidi di 
pone e palabra integridad un banda pa 
sostene un tipo di politica cu ta sirbi su 
propio interes, e interes di su partido y 
di su gabinete. 


E forma con su persona a dicidi di saca 
Marisol Lopez Tromp for di su gabinete, 
a viola practicamente tur letter cu ta 
compone e palabra integridad y su nifi- 
cacion y esey ta e miho ehempel cu por 
duna riba Prome Minister su supuesto 
vision cu al contrario tabata un viola- 
cion di e vision aki. 
Marisol no a ser baha como Minister 
pa motibo cu el a faya of a comete 
algo robes, al contrario e actual 
lider di MAS a ser saca for di gabi- 
nete Wever Croes I despues cu el a 
denuncia corupcion den e gobierno 
cu e mes tabata forma parti di dje. 


Contra tur regla di integridad, fraccion 
di MEP y POR a trata di pasa un mocion 
di desconfiansa den Parlamento sin cu 
nan tabatin mayoria, violando tur regla 
di loke ta nifica Parlamentarionan y 
ministernan integro. 


Pues Prome Minister nunca a confirma 
cu e ta un lider politico, un lider di a 
pais cu ta integro pero na luna di Maart 
di 2021, Evelyn dicidi di bati na porta 
di Gobernador Alfonso Boekhoudt pa 
entrega retiro di gobierno y a yama 
eleccion nobo pa tres luna despues. 
Motibo di esaki ta un situacion cu a 
presenta su mes cu lider di partido 
POR, Alan Howell kende lo a manipula 
cu fondonan di e fundacion di “fraktie- 
medewerker” di fraccion di POR den 
Parlamento, segun un carta di MOT. 


Den su prome declaracion pa anuncia 
retiro di su gobierno, Evelyn Wever 
Croes a mustra cu su persona no ta 
tolera ningun tipo di manipulacion of 
fraude, ya cu e ta kere totalmente den 
gobernacion cu integridad. 


Te cu awe November 03, 2022, 
ainda e caso di Howell no ta cla, 
ainda no tin acusacion formal 
contra di su persona pero e 
ta sigui suspendi pa Cuerpo 
Policial te ora cu e investiga- 
cion finalisa pa mira si el a 
haci su mes culpabel na cual- 
kier accion contra ley. 


Awor ta presenta e caso di 
Guillfred Besaril kende tabata 
den funcion oficial pa Gabinete 
Wever Croes II na Den Haag 
como Minister Plenipotenciario, 
ora cu a bira conoci cu CAD lo 
a 
investigando 
decisionnan 


administrativo cu Besaril a haci cu no 
por wordo hustifica legalmente, entre 
otro uzo di fondonan di gobierno, pues 
placa di pueblo. 


Despues cu na varios ocasion Evelyn 
Wever Croes a informa prensa cu e 
investigacion no a wordo completa y 
asina cu esaki keda cla e lo presenta 
e rapport na Parlamento, diripiente el 
a sali y declara cu no tin keho entrega 
contra di Besaril, kende a tuma su retiro 
pa motibo di principionan monetario. 
Al contrario Prome Minister ningun 
momento hustifica su decision pa 
bolbe nombra Besaril como Minister 
Plenipotenciario na Den Haag despues 
di eleccion na luna di Juni 2021, un luna 
despues cu su persona a ricibi un carta 
di un grupo di trahadonan di Arubahuis, 
kendenan a denuncia cosnan incorecto 
cu Besaril tabata haciendo caba. 


Es mas, como lider di MEP, el a bolbe 
pone Besaril riba lista pa eleccion di 
2021, sabiendo cu tin cosnan cu Besaril 
a haci cu ta ser investiga pero asina 
mes el a permiti su persona riba lista 
pa eleccion y despues bira nombra 
Besaril un biaha mas como Minister na 
Den Haag. 


Ta mas cu claro cu ta lanta e pregunta 
ta unda e diferencia ta sinta entre 
Allan Howell y Guillfred Besaril, ambos 
a envolvi den asuntonan financiero 
sospechoso pero Howell a ser castiga 
cu retiro di Gabinete Wever Croes I 
mientras cu Besaril ta na Cocolishi 
como Consehero pa “fortalece” entre 
otro Prome Minister cu bon conseho 
administrativo. 
Algo no ta klop den e asunto aki pero 
ta un “gesjoemel’ di marca mayor cu 
no ta cay bou di integridad! 


Analisis 


Diferencia entre Alan Howell y 
Guillfred Besaril ta Prome Minister so sa! 

V 
acation Aruba ta na mesa cu Departamento di Impuesto, 
treciendo asina nan preocupacion dilanti riba e fenomeno 
cu tin varios luga cu ta huur cas/apartamento, pero no ta paga 
belasting. Segun Alex Cybul, representante di Vacation Rental 
Professionals di Aruba (VRPA) y ta un entidad cu ta represen- 
ta e vacation rentals. Loke nan kier ta standarisa na Aruba pa 
tur hende cumpli cu e reglanan, pa cumpli cu e standardnan. 
No kier no solamente e parti di impuesto, cual ta un parti hopi 
importante, ya cu nan kier pa tur cos ta competitive friendly y 
ta riba e mesun level plain field, pero tambe nan kier percura 
p’e turistanan cu yega Aruba haya un luga comodo y na loke 
nan ta spera (expectations). Esey ta loke VRPA ta representa. 


E parti di impuesto obviamente ta importante pasobra tin hopi 
competencia rib’e isla y tin hopi hende cu ta haciendo esaki 
riba nan mes na nan cas informalmente. VRPA kier 
pa nan paga e mesun impuesto cu e instancia y 
cumpli cu deber. E berdad ta cu ta birando mas y 
mas dificil ora cu mester cumpli cu un porcentahe, 
chens cu por aumenta. Loke e hendenan cu no ta 
paga, ta bay keda sin paga si no haci nada. 
Loke ta bay haci ta bin cu un diferencia mas grandi 
unda cu nan ta perhudica esunnan cu ta pagando y 
duna diferencia di prijs ainda mas grandi n’esunnan 
cu no ta cumpli cu ley. 
Vacation Rental en general ta creciendo mundi- 
almente. Por ta no lo ta perhudica di e mesun 
manera, pero si den e sentido cu hende ta keda 
otro caminda pa mas barata. 


Cybul a sigui splica cu VRPA ta paga toeristen- 
heffing, ta paga environmental tax tur luna. E 
berdad ta cu kier percura pa tur hende cumpli cu 
esey. Tambe tur e casnan cu e instancia ta maneha 
y tur e companianan cu ta cay bao di VRPA mester 
tin e seguronan necesario y cumpli cu cierto stan- 
dards. Lo ta ideal pa den futuro tin standards mas 
amplio, no solamente cu e parti di turismo, pero 
tambe e standardnan pa sigura cu tur hende cu 
yega Aruba keda na un vacation rental, tin e reker- 
imentonan minimo pa ta comodo y pa tin un bon 
estadia. Aworaki loke ta pasando tin chens grandi 
cu ta bay subi impuesto p’esunnan cu ta paga y 
no ta haci nada p’esunnan cu no ta cumpliendo cu 
nan debernan. Aunke a yega di reuni cu DIMP y ta 
sinti cu ta haciendo esfuerso nobo pa purba yega 
pa tur hende cumpli. Pero mester percura pa haci 


esaki cu mayor brevedad. 


Segun Cybul, Departamento di Impuesto no ta publico con nan 
ta trahando, pero si ta sinti cu e intencion t’ey. No sa si ta 
un problema di manpower, no sa si ta un problema cu nan lo 
prefera pa tin tur cos hinca den un software, un sistema mas 
facil. Pero VRPA a yega di bin cu alternativa. Segun Cybul nan 
ta spera di wak e cambionan haci pronto. Sinembargo ta sinti 
cu ta importante prome pa nan como asociacion bin dilanti, 
purba yuda y purba di haci e cosnan no solamente bon pa nan 
mes, pero tambe pa henter comunidad. 


Aruba ta keda un isla atractivo y p’esey tin un demanda en 
general pa Aruba. 


Vacation Rental Professionals di Aruba 


Tin hopi hende ta huur cas informalmente 
pero no ta cumpli cu nan deber 

D 
iaranson mainta 2 di November, Parlamento a trata e 
ley di independisacion di Raad van Advies. Esaki tabata 
un proposicion desde inicio di Gobierno di Gabinete Wever- 
Croes I na 2017. Na comienso di 2018, Prome Minister Ev- 
elyn Wever-Croes a institui un comision “Comissie Verster- 
king Democratisch Bestel”, cu tin como tarea pa traha na 
fortifica e colegionan halto di estado manera Raad van Ad- 
vies, Algemene Rekenkamer, Parlamento y Ombudsman. E 
comision a cuminsa cu e trabounan y a bin cu recomenda- 
cionnan con pa independisa Raad van Advies un poco mas. 
Diaranson mainta a trata e ley aki den Parlamento, cu a wor- 
do acepta unanimamente. 


Cu aceptacion di e ley aki, Raad van Advies lo tin e respon- 
sabilidad pa apunta nan mesun miembro y presidentenan. 
Prome cu esaki, Gobierno por a hunga un rol den e decisi- 
onnan cu ta wordo tuma, pero cu e cambio di ley, tur deci- 
sion ta casi completamente den man di Raad van Advies y 
Gobierno su rol ta netamente pa ehecuta e decisionnan haci 
pa e colegio di estado aki. 


Na momento cu Gabinete Wever-Croes a drenta Gobierno, 
tabata tin un debate grandi, no solamente financieramente 
pero tambe pa loke ta e fundeshi di nos democracia y 
estado di derecho. E tempo ey Gobierno a nota cu Algemene 
Rekenkamer y Raad van Advies tabata falta miembronan den 
e raad cu consecuencia cu rapportnan no por a wordo emiti. 
Un di e rapportnan tabata di e investigacion intenso pa loke 
ta trata e 6 miljard florin cu a bay den e plan di Bo Aruba, 
bou gobernacion di Gabinete Eman. 


“Esaki tabata un manera di por manipula pa stroba e cole- 
gionan halto di estado pa funciona. Si e colegio di estadonan 
halto no funciona, Aruba no lo tin e check and balances cu 
mester y ta pa e motibo aki Gabinete Wever-Croes a tuma e 
decision pa cambia esaki pa asina laga Aruba cu un sistema 
democratico fuerte na unda tin check and balances”. Prome 
Minister a duna di conoce. 


Prome Minister a enfatisa cu pa medio di e cambio aki, tur 
e colegionan di estado halto lo tin e forsa y capacidad pa 
controla Gobierno debidamente. “Ya e ora na momento cu 
mi sali di politica mi por tin un consenshi trankil cu mi sa cu 
tur e colegionan aki ta den funcionamento, ta tene Gobierno 
bou control y cu tin check and balances.” 


Gobierno a cuminsa cu Raad van Advies y lo sigui cu 
Algemene Rekenkamer. Pa loke ta trata e ombudsman, e 
ley a pasa caba y awor mester ehecute pa Aruba haya su 
defensor di pueblo. Despues lo sigui cu Parlamento, na unda 
aworaki nan mes ta trahando riba e concepto y cambionan 
cu ta wordo proponi pa despues bin cu un ley tambe. 


“Awe sigur ta un dia importante pa Raad van Advies y pa 
Gabinete Wever-Croes cu semper a desea pa bin cu e ley 
aki, pero principalmente pa henter e democracia di Aruba”, 
Prome Minister Evelyn Wever-Croes a termina bisando. 


Prome Minister Evelyn Wever-Croes: 


Ley di Raad van Advies a 
wordo acepta unanimamente 

OPROEP SCHULDEISERS 


Bij besluit van 9 mei 2022 is besloten 
tot ontbinding van LA LINDA REAL 
ESTATE 
II 
VBA. 
Schuldeisers 
worden opgeroepen om hun eventuele 
vorderingen op de vennootschap gestaafd 
door justificatoire bescheiden uiterlijk 30 
november 2022 schriftelijk in te dienen bij 
de vereffenaar. 


De vereffenaar, 
mr. J.M. de Cuba 
Elleboogstraat 11-13 
Aruba 


D 
iaranson mainta, Minister di Husti- 
cia y Asuntonan Social Rocco Tjon, 
tawata presente na BRA pa asina at- 
ende e reunion di Codigo di Proteccion 
entre e delegacionnan di Aruba y Cura- 
çao. Ta trata di un proyecto importante 
cu a inicia na 2019 for di e Sociaal Cri- 
sis Plan, cu e meta pa brinda mas sig- 
uridad na nos muchanan. Di parti di 
Ministerio di Husticia y Asuntonan So- 
cial nos ta sumamente contento cu e 
proyecto aki, y con el a desaroya e ul- 
timo añanan, caminda a structura pro- 
cesonan mucho mas miho entre e cua- 
ter sectornan esta; enseñansa, salubr- 
idad publico, social y hudicial. E balor 
agrega a wordo prueba caba, pa cual 
motibo nos ta contento cu por com- 
parti experencia cu coleganan di Cura- 
çao. 


Ta asina cu a desaroya un structura 
di trayecto cu e cuater ministerionan 
y a traha riba un miho colaboracion, 
structura y ehecucion di casonan cu 
Bureau Sostenemi, como e “Advies- en 
Meldpunt Kindermishandeling” (AMK). 
Den cuadro di esaki a pidi UNICEF 
NL pa brinda sosten tecnico pa asina 
fortalece un sistema di proteccion di 
muchanan na Aruba. 
Na comienso di 2021 a bin den contacto 
cu Gobierno di Curaçao, SOAW y Unicef 
NL cu e mesun pregunta, pa asina nan 
tambe haya sosten tecnico pa inicia 
nan trayecto di implementacion y 
desaroyo di un Codigo di Proteccion, 
pues a adopta e nomber for di nos. 
For di e fondonan cu Aruba a haya di 
Union Europeo UNICEF a pone tambe 
fondo disponibel pa inicia e trayecto 
aki na Curaçao, y asina na comienso 
di september 2021, Curaçao a haya su 
coordinador nacional y awo tambe tin 
un lider di proyecto for di e ministeri- 
onan SOAW, GMN y OWSC. 


Pues, un paso sumamente impor- 
tante, caminda ta bay colabora mas 
cu Curaçao den e caso aki, mirando 
cu nan tambe a scoge pa bay e direc- 
cion aki. Presente tawata e diferente 
‘trayectleiders’ di e diferente minis- 
terionan na Curaçao y tambe e coor- 
dinador nacional pa loke ta 
trata codigo di proteccion. Un 
di e puntonan cu a wordo treci 
padilanti ta pa ancra e tipo di 
colaboracion aki p’e por ta di 
un forma structural, mirando 
cu e ta sumamente importante 
pa asina por sigui eleva sigur- 
idad pa nos muchanan. 


Por ultimo, e mandatario a 
felicita tur e profesionalnan 
di Aruba cu tawata presente, 
como tambe esnan cu no 
tawata presente na e reunion, 
pa motibo cu e reunion tawata 
den un comision chikito, sinem- 


bargo sin nan dedicacion e proyecto 
di Codigo di Proteccion no lo tawata 
posibel. Importante pa nota ta cu hopi 
biaha ta wak e parti financiero so y no 
enfoca riba e dedicacion cu tur e profe- 
sionalnan di Aruba ta demostra pa e 
proyecto aki por tawata exitoso. 


Minister Rocco Tjon: 


Reunion exitoso di codigo di proteccion 
cu delegacion di Aruba y Curaçao 

STICHTING VOOR VOLKSHYGIENE VAN 
Het Wit Gele Kruis Aruba 
Sinds 1959 ten dienste van de Arubaanse gemeenschap 
Postbus 488, Oranjestad 


Als zelfstandige stichting verleent het Wit Gele Kruis al vierenzestig jaar service op 
het gebied van extramurale zorg. De voornaamste aandachtsgebieden zijn hierbij 
Ouder- en Kindzorg, de Wijkzorg en Gezondheidsvoorlichting. Het Wit Gele Kruis heeft 
momenteel een vacature voor: 


Financieël Administrateur 


Functie-inhoud 
•	 
Is mede verantwoordelijk voor de dagelijkse boekhouding waaronder de 
grootboekadministratie en sub-administraties; waaronder debiteuren-, 
crediteuren-, kas-, bank-, voorraad- en salarisadministratie 
•	 
heeft de leiding over het overige administratief personeel 
•	 
verzorgt de begroting en fiscale aangiften 
•	 
bereidt de betalingen en subsidies-aanvragen voor 
•	 
voert op efficiënte wijze de maandelijkse financiële rapportages en de 
jaarrekening op voor de directeur en het bestuur, waarbij tijdigheid, 
kwaliteit en flexibiliteit van essentieel belang zijn 
•	 
neemt waar bij afwezigheid van Hoofd Administratie. 


Functie-eisen en Competentieprofiel 
•	 
Minimaal HBO diploma of HEAO BE 
•	 
Minimaal drie jaar werkervaring in een zelfstandige boekhoudkundige 
administratieve functie 
•	 
Ervaring met Quick-Books 
•	 
Leidinggevende capaciteiten 
•	 
Communicatief sterk, oplossingsgerichte en coöperatieve instelling 
•	 
Accuraat, resultaatgericht, proactief en punctueel 
•	 
Flexibele instelling 
•	 
Affiniteit en kennis van ICT-beheersystemen 
•	 
Organisatie sensitief en lerend vermogen 
•	 
Zowel in teamverband als zelfstandig kunnen werken 
•	 
Goede beheersing in woord en geschrift van Nederlandse, Engelse en 
Papiamento taal. 


Arbeidsvoorwaarden 
Het salaris is conform de bezoldigingsregeling van de Arubaanse overheid. 


Sollicitatie 
Indien u geïnteresseerd bent in genoemde functie dan kunt u uw sollicitatiebrief en 
curriculum vitae met kopieën van relevante diploma’s binnen 2 weken sturen aan 
de stichting ter attentie van Dhr. G. Goeloe, Algemeen Directeur, koningstraat 22, of 
mailen naar g.goeloe@witgelekruisaruba.org 


D 
en e comunicado di prensa aki, 
Stichting Onroerend Goed Aru- 
ba (SOGA) ta desea di aclaria e situa- 
cion encuanto MFA San Nicolas, como 
cu recientemente a sali den medionan 
di prensa cu e hulpbestuurskantoor a 
muda pa MFA Savaneta, a consecuen- 
cia di e mal estado di e edificio di MFA 
San Nicolas. 


Na 2015, SOGA a firma contracto cu 
Gobierno di Aruba pa cu e construc- 
cion di 4 MFA y, den caso di San 
Nicolas, e renobacion di HBK San 
Nicolas, cu lo bira e di 5 MFA, cu un 
presupuesto calcula pa henter e inver- 
sion pa tur 5. Trabounan a cuminsa y 
cada aña siguiente e construccion di 
un MFA a keda completa den un bario 


scogi pa Gobierno di Aruba segun 
cada Programa van Eisen. Ora MFA San 
Nicolas su turno a yega, e suma cu a 
keda no lo cubri e renobacion segun e 
Programa van Eisen pa San Nicolas. 


Gobierno di Aruba a pidi SOGA pa 
presenta algun alternativa pa haci e 
renobacion di MFA San Nicolas cu un 
presupuesto mas abou, locual a wordo 
haci tambe. Durante e ultimo añanan 
SOGA a keda presenta plan alterna- 
tivo, pero un decision riba esaki no a 
bin. E status na e momento aki ta cu 
e ultimo proposicion, cu ta data di 
februari 2021, a wordo acepta dor 
di Gobierno na januari 2022, y SOGA 
a wordo informa cu mester presenta e 
plan na Parlamento pa su aprobacion. 


SOGA ta un fundacion cu 
tin como meta pa no genera 
ganashi (not for profit); el a 
wordo funda como un vehi- 
culo di inversion pa instanci- 
anan financiero local. SOGA 
nunca a tuma e edificio di MFA 
San Nicolas bou di su maneho; 
esey ta inclui cu no a haya 
pago di huur pa e edificio aki. 
Sin embargo, SOGA desde 
2015 a cubri e gastonan relata 
na entre otro seguro, erfpacht 
etc. pa cu MFA San Nicolas. 


SOGA ta lamenta cu e arti- 
culo den prensa por duna 
e impresion cu SOGA no ta 
mantene su edificio di MFA San 
Nicolas, como cu pa añanan 
largo SOGA ta den comber- 
sacion cu Gobierno di Aruba, 
pa por finalisa e renobacion 
di e edificio y entrega na San 
Nicolas un MFA cu nan merece. 


E 
edificionan 
publico 
mas 


resaltante y miho manteni riba nos isla 
ta forma parti di e portofolio di propie- 
dadnan bou maneho di SOGA. Nan ta 
sirbi como prueba concreto cu SOGA 
ta cumpli cu su proposito pa brinda 
Pais Aruba un opcion mas cumbiniente 
y eficiente pa fisicamente acomoda e 
departamentonan di gobierno. 


Tocante SOGA 
Na 2005 a funda SOGA despues cu 
Gobierno di Aruba a pidi e ayudo di 
Aruba Investment Bank N.V. (AIB) y 
Algemeen Pensioenfonds Aruba (APFA) 
pa facilita e vehiculo a traves di cual 
Pais Aruba por a yega na e edificionan 
necesario pa ubica su diferente depar- 
tamento. 


Di e manera aki a crea Stichting 
Onroerend Goed Aruba (SOGA) cu a 
realisa tres proyecto den su salida. 
Ta trata di e edificio di Departamento 
di 
Impuesto 
(DIMP)/Departamento 
di Finansa na Camacuri, e edificio di 
Departamento di Obranan Publico 
(DOW)/Direccion di Infrastructura y 
Planificacion (DIP) na Sabana Blanco y 
e edificio di Aruba Tourism Authority/ 
Raad van Advies riba L.G. Smith 
Boulevard. 


Basa riba e resultado positivo, tur 
gobierno cu a sigui goberna nos pais, 
a keda den relacion estrecho cu SOGA 
durante su existencia di 16 aña pa mas 
proyecto pa Pais Aruba. Asina, na 2011, 
a firma un contracto pa e construccion 
y mantencion di edificio destina pa e 
Facilidadnan Multifuncional (MFA). 


En total SOGA tin actualmente nuebe 
(9) propiedad cu SOGA a construi o 
renoba y ta mantene pa un periodo 
di 25 aña. Na final di e termino aki, ta 
stipula cu gobierno lo por reevalua si 
ta extende dicho contracto. 


SOGA su reaccion riba comunicado 
di prensa tocante MFA San Nicolas 

AWEMainta 
Deporte 
Diahuebs, 3 November 2022 


Oranjestad: 
Recientemente a tuma luga na Centro Deportivo Libertador Betico Croes e 
campeonato “Open Aruba 2022” di Aruba Karate Bond (AKB) den colabo- 
racion cu Aruba Sport Unie (ASU). A habri e mainta cu un bunita desfile di 
e tres scolnan miembro di AKB, esta RyuBu-Kai Aruba (bou di presidencia 
di “sensei” Felix Tromp), Shotokai Aruba (bou presidencia di “sensei” 
Alberto Gonzalez Lujan) y SKIF Aruba (bou presidencia di “sensei” Gustavo 
Velasquez). Na e apertura di e campeonato a tuma tambe un minuut di 
silencio pa conmemora e miembro di directiva di AKB y miembro activo di 
SKIF Aruba, señor Silvano de Castro q.e.p.d. 


Entrega di certificado 
Despues a sigui cu entregamento di e certificadonan na e arbitro- y 
coachnan cu a pasa nan examen. Un pa un nan a wordo yama. Nan a ricibi 
nan certificado for di man di “sensei” Felix Tromp. Palabra di pabien ta bay 
pa: Shawn-Carl Solagnier, Tiana Tromp, Juan David Velasquez, Genesis 
Tromp, Jeshua Mejia, Olga Guaitarilla, Mariana Rodriguez, Edith Shaw 
Vargas, Bachera Marin, Andrés Piña, Lipika Motwani, Frederik Quandus, 
Jean Pierre Winterdaal, Jesus Calderon, Kyran Tromp y Zillion Brugés. 
Hopi bunita tabata e hecho cu e miembronan di seleccion 2022 tambe a 
pasa e examen exitosamente. Ta trata aki di Jeshua Mejia, Kyran Tromp y 
Zillion Brugés kende awor tin hopi bon conocemento di e reglamento di e 
Organisacion Mundial di Karate (WKF). 


Registracion y resultado 
Registracion pa participa n’e campeonato “Open Aruba 2022” a sosode 
conforme e informacion riba e flyer di invitacion, unda a duna oportunidad 
pa registra te 9 di october 2022. Despues di dicho fecha no a permiti ningun 
registracion mas. Cu participacion di 54 karateka den nan respectivo cate- 
goria, e campeonato a dura practicamente henter dia. E publico por a 
gosa di momentonan sublime unda por ehempel e “kumite” (bringamento) 
dentro di e categoria Masculino 12,13-14 aña, Masculino 16 -17 aña y e 
categoria Femenina Senior a causa hopi furor. Directiva di Aruba Karate 
Bond ta felicita e medayistanan cu nan tremendo resultado. Finalmente 
Aruba Karate Bond ta gradici Aruba Sport Unie, Stichting Sportsubsidie 
Aruba, Lotto pa Deporte, Comité Olimpico Aruba, tur instructor di karate, 
tur boluntario, tur mayor y tur karateka. 


Exitoso Campeonato 
“Open Aruba 2022” 

AWEMainta 
Politica 
Diahuebs, 3 November 2022 


D 
ialuna den parlamento a trata e presupuesto cu a dren- 
ta basta laat di TPEF. Ya prome cu tratamento, frac- 
cion MEP a haci diferente pregunta na Minister di Turis- 
mo ariba e rason di e tardansa y Minister di Tursimo por 
a contesta y splica su mes den e transcurso debidamente. 


No tawata e intencion ningun momento pa e presupuesto 
TPEF yega laat Parlamento, e motibo pa esaki tawata valido 
y bon splica den e disertacion di e minister. Aruba como 
pais, tin un team di profesionalnan cu tin di percura pa hopi 
di e asuntonan di gobierno, entre otro finansa y legislacion 
pa menciona algun. Netamente esaki a haci dificil cu por a 
entrega TPEF na tempo. Gobierno y su profesionalnan mester 
a atende entre otro presupuesto cu ta e ley di mas grandi di 
Pais Aruba, pero tambe e negociacionnan di Landspakket 
y COHO cu ta aspectonan huridico complica unda e team 
mester a asesora gobierno aden. Esakinan tawata tin prior- 
idad pa por finalisa negociacionnan cu Hulanda y pa despues 
traha y logra pa na augustus entrega TPEF na parlamento. 


Tin di remarca si cu esnan responsabel di parti di 
TPEF a percura pa haci nan parti y persisti pa 
termina e ley di cual tin di duna nan credito sin 
duda algun. Por pasa cu bo por constata retraso 
ariba un presupuesto. Den e caso aki lo tin di 
aplica ley di compatibilidad articulo 11 den su 
contexto completo. E articulo ta duna e auto- 
risacion previo pa den debido circunstancia 
imprevisto haci uzo di e presupuesto. Di 
acuerdo cu articulo 11 e minister en 
cuestion por, pa cubri e gastonan di 
e departamento den e periodo cu e 
ley no a wordo aproba ainda, uza e 
presupuesto 
cada 


kwartaal similar na e gastonan di e aña anterior. Den e caso 
aki lo ta 2019 e ora. 
Tur e gastonan cu e presupuesto 2020 y 2021 a conoce 
tawata gastonan regular y esencial cu ta ripiti anualmente 
cu ya caba ta estableci den e presupuesto di e aña anterior 
pues no ta gastonan nobo cu a wordo agrega. Un di nan ta 
e gasto di mantenemento y limpiesa cu TPEF ta encarga cu 
nan. Nos ta haya cu e gastonan cubri ta na nan luga pasobra 
a garantisa pago di salario di tata y mamanan di famia den 
tempo di pandemia y ningun momento 
no a sobrepasa ni a uza e presupuesto 
pa nada diferente na esakinan. 
Apesar cu AVP hunto cu ACCION 
21 y MAS kier a hiba e debate den 
skina di corupcion y desconfiansa 
den e minister, ley mes a indica na 
nan cu ta un politica barata y bou 
nivel cu no mester wordo purba 
den parlamento. Pueblo por 
ta sigur cu Fraccion 
di MEP ta traha 
serio, ta haci 
pregunta 
al 
caso, ta cues- 
tiona 
y 
ta 
percura 
pa 
ley no wordo 
kibra 
sino 
atendi debi- 
damente. 


Parlamentario Hendrik Tevreden (MEP): 


Oposicion a purba hunga politica barata 
cu e tardansa di presupuesto di TPEF 


Mesun profesionalnan encarga cu presupuesto di TPEF ta esnan encarga cu negociacionnan pa cu landspakket y COHO 


11 


AWEMainta 
Comunidad 
Diahuebs, 3 November 2022 


D 
urante un momento ameno hunto cu algun miem- 
bro di prensa di Aruba, a haci e apertura oficial pa 
Great Day 2022. Pa e apertura di Great Day 2022, Mar- 
ket Manager di McDonald’s Aruba, Nurdrey Granviel a 
entrega e vouchers oficialmente na Directora di Cen- 
tro Man Na Obra, Elvira Tromp. Na mesun momento, Sr. 
Granviel a anuncia e embahadornan pa Great Day pa 
aña 2022, esta Carolina Thiel-Span, Galloway y algun 
miembro di Centro Man Na Obra. 


Riba 12 di november 2022, ta marca e di seis (6) aña 
cu Centro Man Na Obra ta traha hunto cu McDonald’s 
Aruba pa e evento anual ‘Great Day’. “Nos na Centro 
Man Na Obra ta sumamente contento cu McDonald’s a 
scoge nos fundacion un aña mas pa e iniciativa di Great 
Day, y cu asina nos por recauda fondo pa amplia e opor- 
tunidadnan pa e hobennan den nos centro” Sra. Elvira 
Tromp Directora di Centro Man Na Obra ta splica. “E 
iniciativa di Great Day ta un iniciativa regional di Arcos 
Dorados, unda tur benta di Big Mac riba 12 di november 
2022 ta wordo duna na un fundacion, pero na banda 
di e benta riba e dia mes, nos ta yuda e fundacion cu 
vouchers di pre-benta” Market Manager di McDonald’s 
Aruba, Nurdrey Granviel ta splica. 


“E vouchers ta brinda e opcion pa cumpra un Big Mac 
su so of McCombo, y tin un validez te cu fin di luna di 
november” Sr. Granviel ta sigui splica. Cu cada compra 
di un voucher of un Big Mac riba 12 di november, nos 
comunidad por yuda Centro Man Na Obra yega su meta. 
Companianan, instancia y personanan cu kier sostene 
Centro Man Na Obra e aña aki pa e iniciativa di Great 
Day, por tuma contacto directamente cu Sra. Elvira 
Tomp na Centro Man Na Obra y reserva nan voucher! 
Por yama Sra. Elvira na (+297) 5227859. 


Centro Man Na Obra ta un division di Stichting voor 
Verstandelijk Gehandicapten Aruba (S.V.G.A.), cu ta 
enfoca riba yuda adultonan hoben cu necesidad special, 
haya mas independencia. E iniciativa di Great Day ta 
yuda Centro Man Na Obra recauda fondo pa asina nan 
por haya acceso na cierto materialnan cu ta yuda e 
adultonan hoben, sigui desaroya nan conocemento. E 
conocemento aki ta hopi importante pa nan sigui desa- 
roya nan independencia, pero tambe ta crea e oportun- 
idad unda algun hoben adulto por cuminsa pone man 
na obra, por traha y ta forma parti di nos comunidad. 


Centro Man Na Obra ta den pleno 
preparacion pa Great Day 2022 

AWEMainta 
Comunidad 
Diahuebs, 3 November 2022 


D 
iamars 1 november mr. dr. Germaine Rekwest a presen- 
ta su promotieonderzoek na Minister Geoffrey Wever. E 
investigacion a identifica e retonan di Corsou pa cera trat- 
adonan fiscal cu otro paisnan. Aunke e enfoke di e promo- 
tieonderzoek ta Corsou, e contexto for di un punto di bista 
di maneho y for di un punto di bista di interes economico, ta 
sobrepasa e pais aki door cu e investigacion ta duna bista 
den e retonan di paisnan cu ta den posicion similar manera 
Corsou, e asina yama Small Island Developing States (SIDS). 


Aruba tambe ta un Small Island Developing State, y ta den 
un situacion institucional similar, pa cual motibo e resulta- 
donan di e investigacion ta interesante pa Aruba tambe. 


Presente tabata tambe representante di Departamento di 
Impuesto (DIMP), Dienst Buitenlandse Betrekkingen (DBB) 
y Grand Thornton. Mr. dr. Germaine Rekwest a desaroya un 
cuadro di consideracion (afwegingskader) cu ta duna guia 
ora desaroya maneho di tratado fiscal. Mr. dr. Germaine 
Rekwest ta splica cu un tratado fiscal ta tambe un instru- 
mento economico unda por identifica cua paisnan por ta 


mercadonan atractivo. 


“E resultado di e promotieonderzoek ta sumamente intere- 
sante, vooral e instrumento economico cu esaki por nifica. Mi 
ta gradici señora Rekwest pa su presentacion y mi ta desea 
señora Rekwest hopi exito den continuacion di su trabounan 
den e ramo aki”, Minister Geoffrey Wever. 


D 
iaranson mainta minister Geof- 
frey Wever a anuncia e colabora- 
cion entre Post Aruba y Aruba Art Fair 
2022, caminda lo ilustra un cantidad 
pinturanan original cu Post Aruba tin 
den nan coleccion como e arte original 
cu a ser uza pa nan stampianan. 


Lo tin arte inclui for di aña 1996 te cu 
2019 inclui den e exposicion aki, algun 
cual nunca a ser mira publicamente. 


“Nos ta contento di por facilita e colab- 
oracion aki, cualkier actividad cu ta 
stimula arte, musica, cultura tambe 
ta stimula economia”, e mandatario a 
comenta. San Nicolas como un futuro 
creative center di Caribe ta un vision 
cu Gobierno di Aruba, y tur e stake- 
holders envolvi kier mira bira realidad. 


Aruba Art Fair 2022 lo ta sumamente 
interesante e aña aki. 


Minister Geoffrey Wever kier gradici 


muy special e artistanan pa nan pasion, 
creatividad y nan trabou duro, y tambe 
e organisadonan cu ta sigui promove 
actividad economico pa San Nicolas. 


Mr. dr. Germaine Rekwest a presenta su 
promotieonderzoek na Minister Geoffrey Wever 


Minister Geoffrey Wever: 


Colaboracion entre Post Aruba cu Aruba Art Fair 2022 

AWEMainta 
Comunidad 
Diahuebs, 3 November 2022 


D 
iabierna 4 di november lo tuma 
luga apertura oficial di Festival di 
Buki pa Mucha cuminsando for di 5or 
di atardi na Cas di Cultura. Esaki ta e di 
30 aña cu Biblioteca Nacional Aruba ta 
organisa evento aki, y e tema di e aña 
aki ta “Biba Natura-lesa”. Den conex- 
ion cu esaki, Ministernan a ricibi bishi- 
ta di Directora di BNA sra. Astrid Brit- 
ten y tambe coordinador di e festival 
sra. Zetsia Ponson. Henter Comunidad 
specialmente tur muchanan ta cordial- 
mente invita pa forma parti di e festival 
di lesamento. 


Prome Minister Evelyn Wever - Croes 
Durante Conseho di Minister e siman 
aki, Ministernan a ricibi bishita di 
Biblioteca Nacional Aruba. Diabierna 
lo tuma luga e apertura di “Festival di 
Buki pa Mucha” y e siguiente siman, 
cuminsando dia 7 di november, lo 
ta e gran siman di e festival. Ya caba 
scolnan ta preparando pa esaki, y 
durante e siman lo tin escritornan 
bishitando scolnan pa promove lesa- 
mento bou di nos muchanan. “Ora un 
mucha lesa, un mundo ta habri pa nan 
cu nan no ta siña conoce na otro forma 
y esey ta algo cu mi ta haya nos tin cu 
inculca mas y mas den nos muchanan 
y hobennan.” 


Coordinador di Festival di Buki pa 
Mucha Zetsia Ponson 
Sra. Ponson a splica cu e aña aki e 
“Festival di Buki pa Mucha” ta celebra 
30 aña y e tema pa e aña aki ta “Biba 
Natura-lesa” - Ban lesa den naturalesa. 
Den cuadro di esaki a bishita Conseho 
di Minister pa entrega tas cu ta inclui 
buki di e siman y buki di 30 aña di e 
festival cu ta inclui 30 cantica di tur e 
añanan cu e festival a tuma luga. “Nos 
ta contento cu Ministernan tambe ta 
promove nos festival di buki. 30 aña 


ta basta hopi y diabierna awo lo tin e 
apertura na cas di cultura cuminsando 
di 5or di atardi cu e libreria local y 6or 
e show ta bay live.” 


Director di Biblioteca Nacional Aruba 
Astrid Britten 
E Festival di Buki pa Mucha, ta un activ- 
idad cu a inicia na 1993 cu e meta prin- 
cipal cual ta promocion di lesamento, 
y desde e aña ey, cada aña a mira e 
actividad crece. Diabierna na ocasion 
di e apertura di e festival na Cas di 
Cultura, lo tin un programa hopi bunita 
hinca den otro y un di e partinan cu ta 
resalta e aña aki ta, cu pa prome biaha 
a traha un video clip, di e cantica di e 
siman di buki y esaki lo wordo lansa, 
sra. Britten a anuncia. 


“Nos ta kere cu como biblioteca, mester 
promociona lesamento mas awo, pa 
muchanan tin placer den lesamento. 
Ban sigui lesa cu hopi smaak y bishita 
biblioteca nacional”. 


Minister di Enseñansa y Deporte Endy 
Croes 
Minister Croes encarga cu enseñansa 
a gradici BNA pa e bukinan cu a ricibi 
y a expresa cu ta sostene e festival 
aki. “E ta hopi bon pa nos promove, 
siña y inspira nos muchanan pa lesa, 
pasobra door di lesa bo ta crece bo 
conocemento y esaki ta algo cu nos 
ta sostene. Stimula nos yiunan pa lesa 
paso mas bo lesa bo sa, y mas bo sa, 
sabi bo ta! 
Concluyendo, Prome Minister Wever 
- Croes ta extende invitacion na 
mayornan, docente y tur esnan cu 
tin influencia den bida di mucha y 
hobennan, pa asisti e Festival di Buki 
pa Mucha y siña nos muchanan con pa 
lesa, con pa gosa di lesamento y con 
pa aprecia e hecho cu a traves di lesa- 
mento bo ta siña hopi. Na tur e scolnan, 
Prome Minister a expresa hopi aprecio 
pa e forma cu ta preparando y pa e 
pasion cu ta hinca den preparacion pa 
e festival di buki. 


Premier Evelyn Wever - Croes: 


Conseho di Minster a ricibi tas cu buki 
den cuadro di festival di buki pa mucha 

AWEMainta 
Comunidad 
Diahuebs, 3 November 2022 


F 
undacion CINEARUBA ta preparan- 
do e di tres edicion di Playa Film 
Festival cu lo enfoca riba e 200 aña di 
existencia di Oranjestad. Esaki lo wor- 
do haci pa medio di un competencia di 
documentario cortico basa riba e 200 
aña di Oranjestad. Tur persona por 
participa na e competencia aki. 


Un di e rekisitonan ta cu e duracion 
di e mini documentario mester ta 
entre minimo 5 minuut y maximo 15 
minuut. E topico di e documentario ta 
historia di Oranjestad. Ta recomenda 
pa enfoca riba un storia pa documen- 
tario por ehempel e historia di Fort 
Zoutman. Ta importante pa ilustra e 
pasado, presente y futuro por ehempel 
e inicio di Fort Zoutman y su desaroyo 
te cu awor, y tambe kico por spera di 
Fort Zoutman den futuro. Un panel 
di hurado lo saca e ganado di e miho 
documentario cortico. 


Ademas di e categoria di documen- 
tario cortico lo bin bek cu e categoria 
di Kingdom of Shorts. E categoria aki 
ta enfoca riba peliculanan cortico di 
ficcion. Kingdom of Shorts ta unica- 
mente habri pa e siguiente paisnan: 
Aruba, Bonaire, Curaçao, Saba, Sint 
Eustatius, Sint Maarten y Hulanda. 
Ta recomenda pa inscribi peliculanan 
cortico di duracion entre 5 pa 15 


minuut. Tur e peliculanan den Kingdom 
of Short lo ta competiendo pa e premio 
di hurado pa miho pelicula di Kingdom 
of Shorts. 


E di tres categoria ta pa peliculanan 
largo. E categoria aki ta conta tanto pa 
peliculanan local y peliculanan interna- 
cional. Ta prefera peliculanan di ficcion 
of documentario cu un duracion di 60 
pa 90 minuut. Un panel di hurado lo 
eligi e miho pelicula largo. 


E ultimo categoria ta pa pelicu- 
lanan cortico di ficcion of documen- 
tario internacional excluyendo 
Aruba, 
Bonaire, 
Curacao, 
Saba, 
Sint 
Eustatius, 
Sint 
Maarten y Hulanda cu ta forma 
parti di Kingdom of Shorts. E 
peliculanan aki tambe tin un 
duracion di 5 pa 15 minuut y 
un panel di hurado lo eligi e 
pelicula ganado. 


Tin diferente dianan pa submit 
un pelicula, pero e dia final ta 
30 di april 2023. Despues di e 
fecha aki no ta posibel mas pa 
submit un pelicula. Riba prome 
di juni lo notifica tur esnan cu 


a submit nan pelicula si nan pelicula 
ta forma parti di e seleccion oficial 
di Playa Film Festival 2023. E di tres 
edicion e festival lo tuma luga for di 7 
pa 9 di juli 2023. 


Pa submit un pelicula bishita www.play- 
afilmfestival.com. Riba e plataforma di 
FilmFreeway lo por lesa mas tocante e 
reglanan di Playa Film Festival. Playa 
Film Festival ta un proyecto di funda- 
cion CINEARUBA cu colaboracion di 
Ateliers ‘89. 


Inscripcion pa Playa Film Festival 2023 a habri 

F 
undacion SIKI y Fundacion move- 
mento ta bida kier trece conscien- 
tisacion tocante e derechonan di per- 
sonanan mayor di edad. Ey nan a lanta 
e idea di traha un encuesta en conex- 
ion cu luna di october cu tabata dedica 
na conmemora e importancia di ‘hende 
grandi’ den nos comunidad. 


Un parti di esaki ta pa analisa unda nos 
ta para cu e derechonan di e adulto 
mayor. Con a para cu su derecho riba 
un existencia digno, cuido, su partici- 
pacion den sociedad y su bos pa deter- 


mina su calidad di bida? Conforme e 
derechonan humano reconoci a yega 
tempo pa lansa e prome encuesta 
pa sondea kico realmente ta e situa- 
cion di adulto mayor na Aruba. Tur 
persona 60+ por yena e encuesta 
aki, pero tambe tur persona cu tin un 
famia 60+ of un persona cu ta cuida un 
persona 60+. Esaki ta pa haya un bista 
mas amplio di situacion na nos isla. E 
encuesta lo keda habri pa un siman y 
despues lo analisa e informacion. Lo 
entrega un lista di recomendacion na 
e autoridadnan concerni pa asina por 


inverti den mehora unda cu tin mester. 
P’esey ta pidi pa yuda yena e encuesta 
aki pa un miho derecho y calidad di 
bida di nos hendenan grandi. 


Masha danki di antemano! 


D 
ia 1 di november, 2022, a gradua na e Facultad di Ley na 
Universidad di Aruba, Ricardo Sindulfo Croes. El a grad- 
ua defendiendo su Master tesis titula: 
“De aansprakelijkheid van de arts bij het gebruik van onge- 
schikte medische hulpzaken.” 


Miembronan di e comision di examen tawata: 
mr. dr. Carlos J. M. Bollen 
prof. mr. René de Groot representa door di dr. N.C. Luk 
mr. dr. Jayburtt Dijkhoff 
Universidad di Aruba ta felicita Ricardo Sindulfo Croes cu su 
logro. 


A gradua di Universidad di Aruba, Ricardo Sindulfo Croes 


Encuesta tocante derechonan di adulto mayor 


https://docs.google.com/ 
forms/d/e/1FAIpQLSdXyVvWX_- 
tRMTrxaSU88aMduyu- 
DAfwi-_x5B8iySFiamXmTg/ 
viewform?usp=sf_link 


Link p’e encuesta: 

F 
undacion 
Parke 
Nacional 
Aruba 
(FPNA) como un organisacion inde- 
pendiente encarga cu e conservacion 
y maneho di areanan terestial y mari- 
no protegi na Aruba, ta anuncia cu el a 
keda cla cu e proceso di consulta pa e 
maneho di Parke Marino Aruba den co- 
laboracion cu mas di 50 diferente stake- 
holders. E dos sesionnan a tuma luga dia 
25 y 27 di october y tawata un exito ro- 
tundo unda cu a mira un participacion 
hopi interactivo y cu hopi perspectiva di 
stakeholders den diferente funcion cru- 
cial pa e maneho di Parke Marino Aruba. 


E Zoning & Regulations workshop tawata 
un sesion unda cu participantenan di 
diferente organisacionnan manera natu- 
ralesa, comunidad, autoridad, pesca y 
turismo a contribui na e maneho regu- 
latorio di Parke Marino Aruba. Den e 
workshop aki, e team di Parke Marino 
Aruba cu ta cay bou di Fundacion Parke 
Nacional Aruba a presenta e resulta- 
donan di e sesionnan cu a tuma luga den 
october 2021 cual a encera e resulta- 
donan di un SWOT analisis (strengths, 
weaknesses, opportunities and threats) 
y un analisis situacional. Tambe e partic- 
ipantenan a delibera con pa incorpora e 
resultadonan aki den e zonificacion pa e 
cuatro areanan marino protegi (MPAs) 
cu hunto ta forma Parke Marino Aruba. 


Sietske van der Wal, Interim Marine Park 
Manager di FPNA ta comenta, “Nos ta 
hopi satisfecho cu con e workshopnan 
a cana. E participacion di nos stakehol- 
dernan ta sumamente importante pa 
asina FPNA yega na finalisa un plan di 
maneho cu ta considera di no solamente 
e meta primordial di conserva naturalesa 
y bida marino, pero tambe ta incorpora 
aspectonan social y economico. Di parti 
di FPNA mi kier a gradici tur stakeholder 
pa a tuma e tempo pa reuni cu nos y 
tambe pa tur nan contribucion valioso.” 


E sesionnan di consulta pa e maneho di 
Parke Marino Aruba cu a caba di pasa, 
unabes mas lo bay presenta mas resul- 
tado cu lo keda incorpora den e plan di 
maneho di Parke Marino Aruba. Esaki lo 
wordo comparti cu tur stakeholder den 
e prome cuarto di 2023 pa asina nan 
duna nan punto di bista (‘zienswijze’) y 
despues di e proceso aki FPNA ta spera 


di publica e plan di maneho oficialmente. 


FPNA semper ta keda dispuesto pa 
reunionnan cu nos stakeholders ariba 
peticion. 
Pa mas informacion tocante Parke Marino 
Aruba of e proceso di consulta por tuma 
contacto via marinepark@arubanation- 
alpark.org. 


FPNA a continua e proceso di consulta 
p’e maneho di Parke Marino Aruba 

O 
tro siman ta ‘Siman di Buki’ y den 
cuadro di esaki, Conseho di Min- 
ister a ricibi di Biblioteca Nacional dos 
buki dedica na e siman aki. Ta trata di 
e buki ‘30 aña di cantica pa mucha’ y e 
buki ‘Biba Naturalesa’ cu ta e buki cu lo 
ta gratis disponibel pa nos muchanan 
den e ‘Siman di Buki.’ Minister Madu- 
ro di Cultura ta gradici y felicita Biblio- 
teca Nacional y tur e partnernan cu ta 
coopera pa asina por celebra e aña aki 
e di 30 aniversario di ‘Siman di Buki’ na 
Aruba. 


Lesamento ta masha importante pa 
desaroyo di un mucha y un Pais, p’esey 
e gratitud ta bay na tur escritor y ilus- 
trado di buki pa nan creatividad cu ta 
yuda inspira y yena e mentenan chikito 
di nos Pais cu conocemento. Un danki 
special ta bay na tur escritor di buki 


den nos dushi idioma Papiamento. Nos 
idioma materno ta bunita y ta forma 
nos identidad como Arubiano yena cu 
nos norma y balornan. 


Papiamento ta locual ta uni nos y p’esey 
fo’i chikito nos mester percura pa nos 
yiunan siña papia, lesa y skirbi nos 
idioma Papiamento. Minister Maduro ta 
extende un invitacion na tur mayor pa 
motiva nos muchanan pa participa na e 
actividadnan cu Biblioteca Nacional ta 
prepara pa asina celebra e di 30 aniver- 
sario di ‘Siman di Buki’ pa promove 
lesamento bou nos muchanan. Como 
mayor ta importante pa nos stimula 
nos yiunan pa lesa buki y specialmente 
pa lesa buki den nos dushi idioma 
Papiamento. 


R 
ecientemente e compania KLM a celebra 103 
aña di existencia y relaciona cu esaki, nan a 
dedica un cas di Delfts Blauw na Aruba. Un ded- 
icatorio masha special na nos Pais. Sigur ta un 
placer pa mira Cas di Famia Ecury bira ‘Huisje 
103’ di KLM Delfts Blauw. Di e manera aki ta hon- 
ra e esfuerso cu e famia aki a haci como un pione- 
ro den comercio na Aruba y tambe sr. Boy Ecury 
cu a mustra curashi pa defende Hulanda den se- 
gunda guera mundial. Minister di Cultura Xiomara 
Maduro ta gradici sr. Danilo De Freitas di KLM cu a 
trece ‘Huisje 103’ pa su persona hunto cu sr. Pan- 
cho Geerman di MANA cu a percura pa tabata un 
bon anfitrion pa e celebracion di KLM cu a tuma 
luga dilanti Ecury complex algun siman atras. Ma- 
sha pabien KLM y masha danki pa kere den Aruba 
pa casi 100 aña caba. 


Minister Maduro di Cultura den cuadro di ‘Siman di Buki:’ 


Ban stimula nos yiunan lesa buki 
den nos dushi idioma Papiamento 


Minister Xiomara Maduro a ricibi 
‘Huisje 103’ di KLM Delfts Blauw 


Dedica na Cas di Famia Ecury 

N 
os representante cu a destaca den 
e mundo di koffie ta preparan- 
do pa haci su debut den e industria di 
koffie internacional despues di a gana 
e “Starbucks Barista Championship 
2022”. 
Elisabel a cuminsa traha cu Starbucks 
Aruba na aña 2015 y ta conta nos su 
experiencia; como barista semper bo 
mester ta cla pa drecha e cliente su 
dia. Tin biaha un gesto chikito manera 
un smile na bo cara of un simpel nota 
riba nan cup di koffie lo alegra nan 
dia. Starbucks Barista Championship 
tawata un oportunidad pa mi por a 
comparti mi pasion pa koffie cu mi 
coleganan. Esaki ta e di 2 biaha cu mi 
a participa den e competencia y mi ta 
encanta e energia y con nos clientenan 
ta bin apoya nos. 


Miles di barista rond di mundo a competi 
recientemente demostrando asina nan 


arte y conocemento di koffie. Como e 
ganadora di Aruba, Elisabel Maduro 
como tambe ganadora di Curacao, 
Philiarenske Gaari lo competi contra 
barista nan di Latino America & Caribe 


na e competencia final di ‘LAC Barista 
Championship’ cu e speransa di gana 
e titulo di e miho barista di e region. E 
competencia lo tuma luga dia 8 pa 10 
di November na Hacienda Alsacia, cual 
ta un finca di koffie na Costa Rica. Sra 
Wanda Broeksema; district manager di 
Starbucks Aruba & Curaçao ta declara 
cu despues di 2 aña esaki lo ta e prome 
competencia cu ta wordo organisa bek 
en persona ya cu e ultimo 2 aña nan 
esaki tawata virtual door di Covid. 


E region di LAC ta sumamente impor- 
tante pa Starbucks y ta contento di 
por organisa e evento historico aki na 
Costa Rica, asina Tom Ferguson, pres- 
idente di Starbucks Latino America & 
Caribe a declara; Lo conmemora 20 
aña di aniversario den e region, nos lo 
keda pone enfasis riba e compromiso 
cu nos barista nan, agricultornan di 
koffie y e comunidad cu nos ta sirbi. 


D 
espues di 3 aña Biblionef t’ey 
bek na apertura pa festival di 
buki pa mucha, dia 4 di novem- 
ber na Cas di Cultura (5.00 – 700 
pm). Por yuda cu un contribu- 
cion di solamente 5 florin pa buki 
nobo of di 1 florin pa buki segun- 
do mano (bukinan den edad di 2 
pa 14 aña). 
Ban stimula e studiante, mayor y 
docentenan pa bin pasa bishita 
nos. 
Bo por participa pa gana un buki 
ora bo ta cumpra pa 5 florin of mas. 
E bukinan aki ta un donacion dje 
nieto-/nietanan di un ex-miembro 
di directivo di Biblionef. 
Stand di Biblionef t’ey den sala 
chiquito banda drechi ora bo 
drenta Cas di Cultura. 


Barista Elisabel Maduro ta gana competencia nacional di Starbucks Aruba 


Biblionef tambe lo ta presente na 
apertura di festival di buki pa mucha 

M 
inister di Turismo y Salud Publico, Sr. Dangui Oduber, 
tabata di bishita ayera na Marriott Resorts. Esaki ta 
forma parti di un proyecto cu a inicia e aña aki, caminda cu 
ta bishita diferente hotel pa tene dialogo tocante nan strate- 
gia y vision. Durante e bishita, Sr. Oduber a haya oportuni- 
dad pa topa cu e gerentenan di cada facilidad. Esakinan ta 
Sr. Raoul Lemmerling (Gerente General), Sra. Claudia Rodri- 
guez (Gerente di Aruba Marriott Resort and Stellaris Casi- 
no Complex), Sr. Ben Figaroa (Gerente General Stellaris Ca- 
sino), Sr. Pedro Vargas (Gerente di Aruba Marriott’s Ocean 
Club) y tambe Sr. Joop Bangma (Gerente di Aruba Marriott’s 
Surf Club). 


Durante e encuentro aki, Marriott a ricibi mas informa- 
cion tocante e proyecto di Aruba Happy One pass, cual lo 
ofrece turistanan e oportunidad pa haci uzo di credencial 
digital pa asina nan biahe y e proceso di check in na hotel 
ta mas eficiente. E proyecto aki lo alivia e capacidad limita 
cu e aeropuerto di Aruba tin na e momentonan aki. Esaki ta 
sumamente importante pa e hotel, mirando cu e crecemento 
di turismo ta depende di e capacidad di airlift. 


Durante e bishita tambe a papia tocante e proyecto di 
Malmok Boardwalk y un proyecto potencial di TPEF den 
cooperacion cu hotelnan pa embeyece e pad cuminsando 
for di Radisson Blu, dilanti tur e facilidadnan di Marriott te 
cu Paseo Herencia. Hunto cu esaki tambe a wordo menciona 
e proyecto di Minister di Justicia, Sr. Tjon, caminda cu lo 
pone camara pa mas siguridad. Tur e puntonan aki ta haci 
cu e turista ta sinti su mes mas sigur y haci Aruba un desti- 
nacion cu nan lo kier sigui bishita. 


Un di e dificultadnan mas grandi cu e hotel ta premira ta e 
scarsedad pa haya trahado capacita den e mercado laboral. 
E Gerente General, Sr. Lemmerling a menciona cu 98% di 
nan empleadonan ta hende local, y den e hotel mes tur nan 
empleadonan ta haya e oportunidad pa sigui crece. Den e 
aña aki solamente nan tabata tin mas cu 60 empleado di 
Marriott mes, cu a wordo promociona den nan posicion. Nan 
ta inverti continuamente den e crecemento di nan emplead- 
onan. Un di e maneranan cu nan ta haci esaki ta por medio 
di e Aruba Certification Program. Tur empleado cu cuminsa 
traha akinan, ta haya e oportunidad pa sigui e programa aki. 
Ta importante pa remarca cu Marriott Aruba su emplead- 
onan ta e grupo di mas grandi den e industria hotelero cu 
tin e certificado aki. 


No obstante esaki, Sr. Lemmerling su preocupacion ta cu e 
crecemento den turismo nan ta premira cu den futuro lo tin 
scarsedad di empleadonan local como tambe internacional. 


Marriott tin diferente strategia, manera menciona, nan ta 
pusha nan empleadonan pa crece den e industria aki y den 
nan hotel. Tambe nan ta den contacto cu diferente instancia 
den educacion pa asina por duna e studiantenan y futuro 
trahadonan un bista mas amplio di e industria aki y e opor- 
tunidadnan cu ta existi. 


Na Marriott nan ta kere den inverti continuamente pa asina 
eleva nan producto y nan calidad. Nan tin diferente reno- 
bacionnan cu ta den “pipeline”. E renobacionnan di Ocean 
Club ta casi cla y awor nan ta bay cuminsa cu renobacion 
di Surf Club. Nan ta premira cu aña 2023 ta bay ta miho cu 
aña 2019 y nan ta den preparacion pa tin e capacidad pa 
por atende cu esaki. 
Tambe nan a informa Sr. Oduber cu nan ta number 7 den e 
top 10 di Guest Satisfaction y cu nan ta den e top 10 di time- 
share den e area Caribe & Latino America. Nan ta den espera 
di hopi grupo grandi biniendo vakantie e aña binidero, y na e 
Ocean Club nan tin turista nan cu ta keda bin Aruba anual- 
mente. 


Marriott a demostra confianza den producto Aruba pa 
keda haci inversionnan grandi pa keda upgrade nan hotel. 
Recientemente a keda di inverti miyones di florin pa renoba 
Ocean Club y lo bay inverti un suma ekivalente pa Surf Club. 
E mandatario kier gradici Marriott pa e bishita fructifero aki 
y tambe pa tur nan esfuerso pa sigui mehora nan calidad 
y servicio. Sr. Oduber ta hopi entusiasma p’e plannan pa 
futuro. Tur e desaroyonan aki ta coherente cu e vision di 
ministerio di Turismo pa duna mas balor na e turista cu ta 
inverti den Aruba y tambe pa hisa e calidad di nan experi- 
encia ora cu nan ta di bishita. 


Minister Oduber di bishita na Marriott Resorts 

D 
urante e actividad di famia na Cede di MEP na 
Santa Cruz diadomingo dia 30 di October, e 
hala hubenil di Partido MEP, H.O.T. (Hubentud Or- 
guyoso y Talentoso) a reconoce su miembronan y a 
habri inscripcion pa tur hoben por aplica pa dren- 
ta den HOT. Alabes tambe e Directiva di HOT a wor- 
do anuncia. 


Partido MEP tin tur confiansa den e hobennan di nos 
pais pasobra nan ta esnan cu den futuro lo carga e 
responsabilidad di nos pais y lo mester tuma decisi- 
onnan firme na bienestar di un y tur. Ta pa e motibo 
aki tambe, Partido MEP ta encarga hobennan talen- 
toso y orguyoso di nan pais, cu e hala hubenil di 
Partido, H.O.T. pa di awo caba nan por cuminsa sinti 
e responsabilidad di cargonan importante den nos 
pais. 


E hobennan den H.O.T. cu a haya reconocimento 
ta: Vick Maduro, Jeandruw Erasmus, Jeannuare 
Erasmus, 
Jeshue 
Rasmijn, 
Brandon 
Dirksz, 
Raubert, Charissa, Kay, Jayceline Navas, Richinella 
Henriquez, Stephanie Gamara, Endrick Panneflek, 
Jaythan Tromp, Lionel Lacle, Kevin Pabo, Aaron 
Arenas, Sjair Lacle, Sabina Rey, Marilou Hermans y 
Jeremy Wever. 


Directiva di H.O.T. ta: Lyonel Dirksz, 
President: Xavier Maduro 
Vice President: Derlina Kock 
Secretaria: y Luis Luna, Tesorero 


Partido MEP ta haci un invitacion na tur hoben 
di nos pais pa forma parti di nos hala hubenil di 
Partido caminda bo por siña hopi, haya experiencia 
den liderazgo, mustra bo talento y conocemento, 
traha hunto y sigur haya mas stimacion y gana pa 
traha pa nos dushi Aruba. 


Sigui HOT riba plataformanan social y keda al tanto 
riba tur e plannan y actividadnan di HOT pero tambe 
riba desaroyo politico na Aruba. Pa mas informa- 
cion y si bo kier forma parti di miembresia di HOT, 
manda HOT un mensahe riba cualkier di nan plata- 
forma social y nan lo atende bo. 


Durante e actividad di famia na Cede di MEP 


E hala hubenil di partido MEP, H.O.T. 
ta reconoce miembronan 

N 
a momento cu un mucha siña tocante derecho di Mu- 
cha, e ta siña cu e tin derecho. Tambe e ta siña cu otro 
persona tambe tin derecho, y cu esaki tin cu ser respeta. 
Educacion tocante derecho di mucha ta siña e mucha tambe 
cu e tin derecho di para pa sumes contra esanan cu lo por 
tin un mal intencion cune. 


20 di november ta e dia cu nacional y Internacional Derecho 
di mucha ta ser celebra. Tambe ta e dia cu Fundacion Telefon 
pa Hubentud Aruba ta celebra 23 aña di existencia. 23 aña 
pasa ariba 20 di november ta e prome biaha cu un mucha a 
marca e number 131 y a ricibi ayudo di Telefon pa Hubentud. 


Den cuadro di e celebracion di dia di derecho di mucha, 
Fundacion Telefon pa Hubentud Aruba lo ta organisando 
diferente actividad. Durante e actividadnan lo ta concen- 
trando pa informa diferente actornan den nos comunidad 
tocante derecho di mucha. Ta trata di informacion tocante 
derecho di mucha pa nos mucha, nos hoben, mayornan y 
famia completo. 


Fundacion Telefon pa Hubentud Aruba ta organisa primera- 
mente ariba 14 di november ‘Get the Message?!’. ‘Get the 
Massage?!’ lo tuma luga na The Movies @ Gloria. Durante 
‘Get the Message?!’ studiantenan di International School 
of Aruba y otro hobennan den nos comunidad lo mira dife- 
rente short movie cu ta trata diferente derecho y lo analisa 
y elabora tocante e derechonan. Esaki lo tuma luga na The 
Movies @ Gloria di 10:00am. pa 12:00pm. N’e momento aki 
e hobennan lo ricibi informacion tocante derecho di mucha. 


Despues ariba 16 di november Fundacion Telefon pa 
Hubentud Aruba lo ta organisando ‘Play & Learn’. ‘Play & 
Learn’ lo tuma luga na Colegio Hilario Angela di 9:00am. te 
cu 12:30pm. Durante ‘Play & Learn’ Fundacion Telefon pa 
Hubentud Aruba lo ta haciendo diferente ehercicio tocante 
derecho di mucha cu e muchanan di klas 3, 4, 5 y 6. E 
muchanan di klas 1 y 2 lo siña tocante derecho di mucha 
door di diferente wega cu lo ser ofreci pa Hunga Teca. 
Tambe e muchanan di tur klas lo ta bezig cu diferente eher- 
cicio deportivo cu lo ser brinda pa IBISA. E dia lo termina cu 
musica. 


Diabierna 18 di november diferente informacion tocante 
derecho di mucha lo ser comparti cu mayornan pa medio 
di e programa Nos Mainta atraves di Telearuba. Ya pa 6 aña 
consecutivo cu Nos Mainta den alianza cu Fundacion Telefon 


pa Hubentud Aruba ta para keto durante e programa Nos 
Mainta ariba e derecho di nos muchanan. E mainta aki lo 
tin diferente partner presente. Heart-Centered Leadership 
Foundation Aruba, Futura y PSYMIA lo ta compartiendo 
hunto cu Fundacion Telefon pa Hubentud Aruba informacion 
tocante e importancia di opinion di mucha, ricibi informa- 
cion y salud di mucha. 


Un partner importante den e celebracion aki ta The Movies 
@ Gloria. Desde 20 di november tur mucha y hoben na Aruba 
por bishita The Movies @ Gloria y disfruta di diferente short 
movies tocante derecho di mucha completamente gratis. Pa 
informacion tocante dia y orario di e short movies tocante 
derecho di mucha por consulta e website, facebook y insta- 
gram di The Movies Aruba. 


Tambe desde 14 di november te cu 20 di november henter 
famianan ta invita pa durante nan paseo den auto pa pasa 
banda di Hyatt Place Aruba Airport y mira e show di luz ariba 
e edificio di Hyatt Place Aruba Airport. Di 14 di november te 
cu 20 di november e show di luz ariba e edificio di Hyatt Place 
Aruba Airport lo haci uzo di e colornan geel cu ta presente 
e color di logo di Fundacion Telefon pa Hubentud Aruba y e 
color blauw cu ta representa e color di derecho di mucha. 


Fundacion Telefon pa Hubentud Aruba kier a gradici su dife- 
rente partnernan cu ta tuma nan impacto social na serio y 
ta inverti den e muchanan y hobennan di Aruba. Un gradici- 
mento ta bay na Aruba Airport Authority N.V., Web Aruba 
N.V., Setar, The Movies Aruba, Hyatt Place Aruba Airport, 
The Salamander Group y media di Aruba. 


Pa mas informacion tocante e celebracion di dia di derecho 
di mucha por tuma contacto cu Fundacion Telefon pa 
Hubentud Aruba via nos facebook: https://www.facebook. 
com/telefon.hubentud/, e-mail: telhubentud@gmail.com of 
telefon 5886138. 


Fundacion Telefon pa Hubentud Aruba 
ta celebra derecho di nos muchanan 

WILLEMSTAD - E ciudadano Adrian G.G. Simon di 33 
aña di edad ta un empleado publico cu a traha den gobi- 
erno na ministerio di S.O.A.W., pero cu durante e periodo 
1 di december 2020 pa 31 di juli 2021 a malversa placa 
di comunidad, estafando pa un suma na balor di Nafl. 
140.142,—. E caso aki ta uno cu a bini ampliamente den 
publicidad, referiendo na corupcion y fraude na gran escala 
den e aparato publico. Tabata netamente durante e periodo 
di Covid 19, caminda a bin resulta cu tabatin hortamento di 
placa sin presidente, cu tabata sumanan destina pa duna 
asistencia social na ciudadanonan di menos recurso. 


E tema aki a haya tanto publicidad debi cu el a cana pareu 
cu e periodo cu mester a fia placa for di Hulanda pa combati 
pobresa y malestar social, constata na Corsou y cu a crece 
bira mas grandi debi na e pandemia. Hopi ta esnan cu a papia 
di un scandal nacional, grandi y bergonsoso den gobierno. 
Ta un suceso cu a conduci na mancha e nomber di traha- 
donan den gobierno inmensamente, haciendo cu experto y 
profesionalnan awendia ta den un spotlight hopi negativo. 


E acusado Adrian Simon tabata den funcion como trahado 
na helpdesk y of colaborado di administracion y backoffice. 
Siendo den e posicion ey Adrian Simon a haya tur chens pa 
konkel den e proceduranan y asina ey a logra cu placanan a 
bay pa su propio beneficio. 


El a uza nombernan falso y aplica practicanan ilicito, den e 
dagfar ta sigui menciona cu e tabata uza cuenta y nombernan 
ficticio. Adrian Simon a crea un sistema di cuentanan di 
banco di 20 perdedonan di trabou y filenan di pago atraves 
di un organisacion cu yama Stichting Paraiso Hubenil, enfin 
mal uzando su trabou. Diamars no por a continua cu trata- 
mento di e caso aki, pasobra recientemente e acusado aki a 
cambia di abogado, esta pa mr. Ulkdrick Dickens cu ta esun 
cu lo mester hiba su defensa proximamente y e abogado 
aki diamars a bisa claramente cu e mester di tempo sufici- 
ente pa profundisa den e documentonan, combersa cu su 
cliente, pa sa con mester atende cu e caso aki. Hues mr. drs. 
S van Lieshout a bay di acuerdo pa trata e caso aki dia 23 di 
november binidero pa 2or di merdia. 


YDK condena na un aña di prizon 
pa intento di asesinato na Hulanda 


WILLEMSTAD- Un caso penal den Corte di Husticia pa 
evalua si e peticion di un condenado tin merito pa Corte 
Supremo te den maximo instancia, a produci algun situ- 
acion peculiar pa finalmente e tribunal a laga pe tribunal 
original dicidi si nan ta permiti pe caso bay Corte Superior. 
Un dje aspectonan peculiar dje veredicto ta cu e huesnan a 
prohibi e culpabel pa bishita Antia sin permit di Ministerio 
Publico Hulandes durante su periodo di straf. Peculiar tambe 
pasobra concretamente no por condena un hende cu e no 
por bishita un pais cu no ta forma parti dje anterior union 
politico te cu 10.10.10. 


Fo’i 10.10.10 pais Antia a stop di existi. Corte di Husticia 
na Hulanda a dicta cu e suheto ta keda na disposicion di 
Husticia Hulandes y no por bay un pais stranhero of Antia. 
Hulanda no por dicidi si Aruba, Corsou y Sint Maarten si of 
no ta admiti un YDK riba nan teritorio. Otro cos ta islanan 
BES cu ta cay bou di Hulanda den Caribe. Dia un tribunal 


na Leeuwarden a dicta e prome sentencia, e acusado no 
a protesta. O sea cu dje tres argumentonan cu Ministerio 
Publico a propone, un so tabata valido pero tampoco di 
tanto peso cu Corte di Husticia mester anula e sentencia. 


MENASA DI MORTO 
E caso riba su mes tabata pa menasa di morto, violacion 
di ley di droga y posesion ilegal di arma di candela y bala 
cayente. E castigo cu el a haya nos a menciona caba esta 
cu e ta keda na disposicion di Ministerio Publico te dia nan 
dicidi cu e no ta un menasa mas pa comunidad. E acusacion 
tabata cu dia 9 di mey 2019 na Emmeloord el a coy un 
contrincante y a pone cuchiu na su garganta y a grit’e “Mi 
ta mata bo, mi ta mata bo”. E acusado no a nenga esey y su 
abogado no a pidi pa no acusa su cliente. 


Un dado curioso: e verbal completo dje caso cu interogacion 
na recherche a consisti di mil y pico pagina! 


Ciudadano Adrian G.G. Simon, acusa 
di malversacion y estafa 


Su caso no a keda trata diamars 


23 


AWEMainta 
Diahuebs, 3 November 2022 


Fortaleza Pa Famia 


1 Thesalonisensenan 4:13-18 ta splica nos hopi cla lo siguiente: Ma nos no kier rumannan pa boso keda den igno- 
rancia tocante di esnan cu a muri,pa boso no ta tristo manera otro nan cu no tin speransa. 


Pasobra nos ta kere cu Hesus a muri y a lanta atrobe, 
mescos tambe Dios lo trece hunto cune esnan cu a muri den Hesus. 
Pasobra esaki nos ta bisa boso pa medio di e palabra di Señor, 
nos cu ta bibo y cu ta keda te na e binida di Señor, lo no bay dilanti di esnan cu a muri. 
Pasobra Señor mes lo baha for di cielo, cu un grito, cu bos di arcangel, y 
cu trompet di Dios, y e mortonan den Cristo lo lanta prome. 


Y e ora ey nos cu ta na bida y cu a keda, lo wordo tuma den nubia hunto cu nan pa 
contra cu Señor den laira y asina nos lo ta semper cu Señor. P’esey consola otro cu e palabranan aki. 


E mortonan den Cristo lo lanta prome, kico ta nifica un morto den Cristo? 
Esey ta nifica un persona cu a acepta Cristo, kere den Cristo, biba pa Cristo, y muri den Cristo. 
Un persona cu a kere den Juan 3:16, a aplica Romanonan 10:9+10 den su bida, y asina ora e momento cu Dios a tum’e 
den su reino e a bay sosega cu confiansa pasobra tanto e como su famia sa cu e persona ey a bay cas cerca Papa Dios. 


Y nan tur tin e pleno confiansa cu si nan tambe biba pa Cristo nan lo topa cu nan ser keri, 
manera e palabra di Dios ta splica nos. 


Tur cos ta depende di e decision cu wordo tuma awor cu nos ta na bida, pasobra despues cu nos muri nada no por 
wordo drecha pa nos mas, ta nos mes mester drecha relacion cu Dios mientras cu nos ta na bida. 
Nos mester bandona e caminda di scuridad y inmoralidad, y busca e luz di Cristo y cana den dje, cu nos por mira e 
bendicion di Dios riba nos bida, nos cas y nos famia, y nos por bisa cu confiansa, Ami y mi cas ta sirbi Señor, y duna 
Gloria na Dios tur dia, pasobra E ta bon y su misericordia ta pa semper. 


Esnan cu ta wordo guia pa e Spirito di Dios esey nan ta yiunan di Dios. (Romanonan 8:14) 


Hopi hende no ta compronde cu si bo biba con cu ta, lo bo cosecha cosnan con cu ta, 
un bida con cu ta no ta agrada Señor, pasobra Señor ta desea pa nos persevera y busca santificacion, 
puresa, firmesa y fieldad, pa asina nos por hereda e reino di Dios. 


Señor ta duna nos multiple oportunidad pa drecha nos bida, pasobra tur hende cu confesa nan pica Dios ta fiel y husto 
di pordona, no ta importa color ni rasa, Dios kier pa tur por wordo salba. 


1 Pedro 5:8 ta bisa nos: Sea sobrio, sea alerta. Boso adversario e diabel, 
ta cana rond manera un leon cu ta gruña, buscando ken e por devora. 
Esaki ta un advertencia hopi serio cu Dios, ta manda pa nos, pa nos tene cuenta, 
y tene man di Dios, pasobra solamente den man di Dios, nos por scapa for di gara di enemigo. 


Pasobra ta un Dios so tin,y un mediador tambe entre Dios y hende, 
e hende Cristo Hesus. Kende a duna su mes como prijs di rescate pa nos tur. (1 Timoteo 2:5) 


Sinceramente, Pastor Marcel Balootje 


Nos fe, confiansa y salbacion, 
ta solamente den Cristo Hesus 

Every life is noted and is cherished, 
and nothing loved is ever lost or perished. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 
Cu imenso tristeza na nos curason, 
pero agradecido pa tur locual e la nifica pa nos, nos ta 
participa fayecimento di nos ruman stima: 


Efraim David de Cuba 
*28-09-1959 – †31-10-2022 


Na nomber di: 


Mayornan: 
†Christofera (Tina) de Cuba 
†Louis (Wiwi) de Cuba 


Rumannan: 
Juan (John) de Cuba 
Emilia de Cuba 
Hubert de Cuba y famia 
Olivia y Job Tanis y famia 
Ramiro y Annemieke de Cuba y famia 
Edwin y †Gwen de Cuba y famia 
Elsa de Cuba y famia 
Selvia y Octavio Croes y famia 
Criselda de Cuba 
Rudolf de Cuba y famia 
Ludwina y Nilky Kock y famia 
Tantanan: 
Zr. Renata 
Rosalinda de Cuba 
Sobrina y sobrino, prima y primonan y demas famia de Cuba, 
Kelly, Mahieu, Tanis, Boers, Peterson, Croes, Kock, Tromp, 
Paesch, Wever y demas famia 


Ta invita pa asisti na e acto di entiero cual lo tuma lugar 
Diasabra, 5 November 2022 pa 4’or di atardi saliendo for di 
Misa Santa Filomena pa santana catolico na Paradera. 


E resto mortal lo ta reposa for di 2’or di atardi den Misa Santa 
Filomena na Paradera. 


Nos ta lamenta cu despues di entiero nos no por ricibi bishita 
di condolencia na cas. 


Senñor ta mi wardador, mi’n tin falta di nda; den cunucu di yerba 
berde, E ta pone mi sosega, E ta hibami na awanan tranquil, pa 
bolbe haya forsa. 


Cu immenso dolor na nos curason, pero conforme cu boluntad di 
dios, nos ta anuncia fayecimento di: 


Sra Vda. Genia 
Cecilia Tromp 
Alcantara Carvajalino 
Cariñosamente yama “Jenny” 
*08-02-1940 - †31-10-2022 


Mayornan: †Amada Carvajalino y 
† Andres Alcantara 


Na nomber di su: 
Casa: † Inocencio Felipe Tromp 


Yiunan: Omar F. Tromp 
Edwin Tromp & Anushka Ponson 
Rosalinda Tromp 
Liz P. Tromp & Earnie Panneflek 


Nieto(s)nan: Ashley Tromp, Ellise Panneflek, Eloisa Tromp, Elias 
Panneflek, Eli Tromp y Vinn Tromp 
Como nieto: Stephanie Ras y Jefferson Rojer 
Mama di nietonan: Carina Figaroa, Joanne Croes y Jurene 
Richardson 


Rumannan: † Carmen Celina Fuentes, Lays Gloria de Moya 
Carvajalino, Edith de Moya Carvajalino, Rosa Alcantara y Raul de 
Moya Carvajalino. 


Sobrinan y sobrinonan: Patricia Maria Maria y famia, Lilian del Rocio 
Fuentes y famia, Claudia M. Calvano y famia, Ivan Lascarro y famia, 
Milena Lascarro y famia, Paola Lascarro y famia. Milagros, Victor, 
Jesus David, Edgar y Luz Divina Perez deMoya. 
Swa y Cuña: Jose (Sep) Tromp y famia 
Jacinta Maduro Tromp y famia 
† Felicita Tromp Lampe y Benjamin Lampe 
Mascos cu sobrina y sobrino: Lays Gomez y famia, Victor Gomez y 
famia, Giovanni Gomez y yiu. 


Amigonan di cas: Chayo Koolman y famia. Marcia Peasch y famia, 
Aidee Middendorp y famia, Enrique y Marines y famia, Esperanza 
Ruiz y famia. Carmen Segura y famia, Nilda Guda y famia, Martin 
y Lucy Perea, Elizabeth Cantillo Henriquez y famia, Bienvenida y 
Wilfred Panneflek y famia. 


Señora cu a cuide: Angelique Geerman 
Demas famianan: Alcantara, Carvajalino, Fuentes, Maria Maria, 
Calvano, Figaroa, Tromp, Panneflek, Lampe, Maduro, Ponson, 
Lascarro, Gomez, Croes. 


Ta invita pa e acto di condolencia y despedida cual o tuma lugar 
Diasabra 5 di November 2022 for di 2:00PM-4:00PM na Aurora Funeral 
Home. Despues lo tin acto di cremacion den seno familiar. 
Den lugar di flor of krans, un donashon pa fundashon Beato Jose 
Gregorio Hernandez (Tanki Leendert) lo ta aprecia. Box lo ta 
disponible 


Nos ta pidi nos disculpa si den nos triteza nos por a lubida un of 
demas famia 
Nos ta lamenta cu despues di entiero nos no ta ricibi di bishita di 
condolencia na cas 

Every life is noted and is cherished, 
and nothing loved is ever lost or perished. 


Mi Dios, Mi Señor, Mi Salbador 
Cu Bo amor infinito tenemi den Bo braza 
Ya no tin scuridad 
Unicamente Bo Luz briyando 


Cu dolor na nos curason, 
nos ta anuncia fayecimento di nos ser stima: 


Sr. Orlando L. Giel 
Cariñosamente yama “Janchi” 
*08-09-1950 - †01-11-2022 


Acto di despedida lo wordo anuncia despues 


In 1988, our family emigrated from Hong Kong to Aruba and 
established Hoori N.V.. Throughout the years, with many ups and 
downs, our father had shown unwavering hard work to provide for 
our family. His knowledge, integrity and discipline had taught us to 
endure any hardship. There are no words for how grateful we are 
for our father’s love. He had molded us to become the men we are 
today, ready to overcome whatever obstacle we may face in the 
future. Thank you Papa, with much love, may 
you rest in peace. Your sons, Sze-Yin & Sze-Hang 


Moon Chiu Chan 
“Founder and Director of Hoori N.V.” 
*23-08-1945 – †26-10-2022 


Spouse: Fei-Fei Chan-Lim 


Children: 
Aaron Sze-Yin Chan and Zhaojun Chan-Ma 
Robert Sze-Hang Chan 


Grandchildren: 
Hau-Yan Chan 
Hau-Shun Chan 


Nieces: 
Anna Chan 
Amy Chan 
Alice Chan 


In memories of his much beloved mother Han-Ngor Chan-Chow. 


Thank you to all our family and friends who have shown their love 
and support in this difficult time, from: Aruba, China, Colombia, 
Curacao, Hong Kong, Netherlands, UK and USA. 


Special thanks: To all the medical personnel and staff at Dr. Horacio 
Oduber Hospital for their excellent care and support. 


To Mr. Wai-Keung Chan, who has supported Mr. Chan with 
unwavering passion through every hardship. 


To all of Hoori N.V.’s employees, past and present, thank you for 
making everything possible for Mr. Chan in the past 34 years. 


To all of Hoori N.V.’s customers, vendors and service providers, thank 
you for your support throughout the years and many more to come. 


Donations can be made to charity ‘Ban Uni Man’ in lieu of flowers. 


There will also be an opportunity to extend condolences on Friday, 
4th November 2022 at Aurora Funeral Home at 2pm to 4pm. 


Hoori N.V., will be closed on the 4th of November, 2022 for Mr. Moon 
Chiu Chan’s funeral. 


Gradicimento y Invitacion 


Den nomber di juinan, rumannan y demas famia kier a a 
gradici tur esnan cu di un manera of otro a mustra nan 
atencion durante e momento nan dificil: 
Olivia Yolanda de Jongh 


Na staff y personal di Aurora Funeral Home 
pa nan excelente servicio. 


Danki special na tur famia, amigo(a), bisiña y conocirnan cu 
tabata presente na e momentonan dificil, boso muestra di 
atencion tabata un gran consuelo pa nos. 
Alavez nos ta invita tur famia, bisiña, 
amigo(a) y conocirnan pa compaña nos 
na 3 santo sacrificio di misa cual ta tuma lugar na 
San Francisco de Asis Pro Catedral 
Diabierna 4 november 2022 pa 7or pm. 
Diasabra 5 november 2022 pa 7or pm. 
Diadomingo 6 november 2022 pa 7or pm. 


Despues di ultimo misa tin un rosario 
na cas Caya Frere Alexis 11 

Every life is noted and is cherished, 
and nothing loved is ever lost or perished. 


Si nos ta biba, nos ta biba pa Dios, 
Y si nos muri, nos ta muri pa Dios, 
Por lo tanto, si nos ta biba of muri, 
Nos ta pertenece na Señor nos Dios. 
Romans: 14 


Cu inmenso tristesa na nos curason, 
nos ta participa fayecimento di: 
Sr. Jacinto 
Francisco Quandus 
Mihor conoci como “Frans” 
*04-12-1948 † 30-10-2022 


Na Nomber di su: 
Esposa: Filomena Quandus-Tromp 
Yiunan: Xiomaira (Mayra) Quandus 
Milanchela y Eldridge Wolff-Quandus 
Govan y Jennilaine (Jenny) Quandus-Ras 


Su unico nieto stima: Dustyn Quandus 


Mayornan: † Aurelio y † Asuncion Quandus-Tromp 
Rumannan: † Rosaria Magdalena(Chileen) Geerman-Quandus 
† Hose Salomon Quandus 


Subrinanan: Shajaira (Sasha) Geerman-Quandus 
Zulaica Flanegin-Quandus y famia 


Suegra y Suegro: † Sebastiana y † Ramon Tromp-Werleman 
Swa y cuña(nan): † Felis Geerman y famia 
Colastica (Lica) Henriquez y famia 
†Juan Tromp 
Benny Tromp y famia 
† Ciro Tromp 
† Ramiro Tromp 
Lourdes Tromp y Franklin Martinus y famia 


Tanta y omo(nan): † Anna y † Pedro Francisco(Pancho) Ridderstaat y famia 
† Pablo y † Theresita Tromp y famia 
Thomasa y † Franciscus Quandus y famia 
† Catharina y Theodor Farro y famia 
† Clara y † Otilio Tromp y famia 
Juan y † Julieta Tromp y famia 
† Fermina y † Bernardo Tromp- Tromp y famia 
† Nicolas y Aura Quandus- Lacle y famia 
† Miguel y † Suzette Quandus y famia 


Primo y prima (nan) 
Comer y Comper(nan): 
Lima Dijkhoff y famia 
Jacky Tromp y famia 
Benny Wolff y famia 
Roque Ras y Lisette Werleman y famia 
Madrina y Padrino (nan) 
Iha: Vilma Tromp 


Amigonan, conocirnan y demas famia: Quandus, Heide, Tromp, Wolff, 
Ras, Werleman, Henriquez, Geerman, Flanegin, Ridderstaat, Cathalina, 
Carrasquero, Hoftijzer, Farro, Eckmeyer, Pak, La Rosa, Figaroa, Leest, Martinus, 
Lacle, Korsen, Esser, Giel, Jacobs, Ridderstap, Vrolijk, Da Silva, Martijn, Wever, 
Angela, Britten y Koolman. 


Ta invita tur famia pa asisti na e acto di entiero cual ta ta tuma lugar 
Diabierna 4 di November 2022 pa 4 or di atardi. Saliendo for di misa St. Anna 
na Noord pa Santana Catolico na Noord. Nos defunto stima “ Papa” lo ta 
reposa for di 2 or di merdia den misa St Anna. 


Enbes di Flor of Krans lo tin un box disponibel pa un donacion pa Wilhelmina 
Kanker Fonds Aruba. 


Nos ta lamenta cu despues di misa nos no por ricibi bishita di Condolencia 
na cas. 


Disculpa nos si den nos dolor y tristeza nos por a lubida algun famia. 



Laga tur locual cu ta sperami ta bunita 
Laga tur locual cu mi ta encontra na caminda ta bunita 
Laga tur locual cu ta rondonami ta bunita 
Laga tur locual mi ta laga atras keda bunita Y laga esaki nan 
termina den tur buniteza 
A bai serca nos Creador nos Papa, Opa, Ruman y Omo 


Francisco Eustaquio 
“Coisco” Britten 
*20-09-1936 + 23-10-2022 


viudo di:+ Antonia Maria “Annie” Britten-Thiel. 
Yiunan: Margriet & Nelson Oduber-Britten 
Astrid & George Jacobs-Britten 
David & Meredith Britten-Solognier 
John Britten & +Karin Britten-Kock 


Nietonan: Nelitza & Ryan Flanegien-Oduber 
Nelienne & Lars Valkering-Oduber 
Emilaine de Cuba 
Michelline Britten & Jordy Bernabela 
Michella Britten & George den Dunnen 
+ John-Ross Britten 
John-Patrick Britten 
Rachel-Ann Britten 
Bis-nietonan: Noah Flanegien & Chiara Flanegien 
Anne-Mae Valkering & Liam-Maes Valkering 


Ruman: + Dominico & + Maria Britten y famia 
+ Egidio & +Maria Magdalena Britten y famia 
+Prisco Britten 
+Nicolasita Britten 
Martinus Britten & + Regina Britten y famia 
+ Mario & Estela Britten y famia 
Cuña: Theresita Thiel y famia 
Mirna & Juan Maduro-Thiel & famia 
sra. vda Aura Thiel-Kelly y famia 
Sobrin(a)onan: Hendrik & Aimee Britten y famia 
Myrna y Martin Ras Y famia 
Bernadeta y Gilberto Semeleer 
Gisela y Jairo Vingal y famia 
Carolyn y Melvin Rasmijn y famia 
Marilyn Britten 
Revelino y Rutsella Britten y famia 
Lilian Britten y famia 
Jairzinho Britten y famia 
Luizinho Britten 
Amistad di cas: Judith Kelly y famia; Juanita Jacobs y famia 
Demas famianan, Britten, Thiel, Oduber, Jacobs, Solognier, Kock, 
de Cuba, Flanegien, Valkering, Bernabela, den Dunnen, Kelly, 
Boekhoudt, Ruiz, Gil, Ras, Lacle, Maduro, Geerman, Becker, Croes, 
Semeleer, Vingal, Krosendijk, ihanan, bisiña y conocirnan. 


Condolencia y entiero ta tuma lugar: diahuebs 3 di november 2022. 
Na: Aurora Funeral Home 1:00 – 4:00 Despues pa Santana Pastoor 
Kranwinkel na Paradera. 

Every life is noted and is cherished, 

Kennisgeving 


Hopelijk heb je je rust gevonden 
In liefde verbonden 


Geert Weber 
Venlo 04-04-1981 – Aruba 27-10-2022 


Aruba: Victoria Weber 
Venlo: Mam 
Venlo: Annemarie en Gilbert Schmitz-Weber 
Aruba: Josie Farro 
Denzel 
Rygel 


Wij hebben in besloten kring afscheid van Geert genomen. 
Dank voor alle steun en lieve reacties. 
Condoleance berichten kunt U sturen naar: 
josellefarro@live.com 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Cu dolor na nos curason, nos ta participa fayecimento di: 


Jose Stanley La Cruz 
*24-11-1943 - †01-11-2022 


Adres pa condolencia: Royal Funeral Home 
Dialuna 07 di November 2022 di 7 or pa 9 or di 
anochi. 


Ta invita pa acto di entiero cual lo tuma lugar 
Diamars 08 di November 2022 na Royal Funeral 
Home di 2or pa 4or di atardi, despues saliendo pa 
Santana Catolico na Noord. 


“The Lord is my Light and my Salvation; 
Whom shall I fear? 
The Lord is the strength of my life of whom shall I be afraid?” 


With deep sorrow we announce the departure of: 


Victor Fernandus Rhoda 
better known as “Toto” 
Sunrise: May 25th, 1961 - Sunset: October 29th, 2022 
Left to mourn are his: 


Parents: 
† Mother: Marie B. Rhoda 
† Father: Donald Busby 


Brothers and Sisters: 
† Eileen M. Rhoda 
† Elvis B. Rhoda 
Ralph E. Dinzey and Jenny Kelly and fam 
Astrid M. Dinzey and Raymond Tromp and fam 


Close friend: Carol Esprit 


Good friend:Shirley and Janette 


Nieces and Nephews:Jermin and Jervan Tromp, Kylynn, Mia-Liza and 
Ralph Dinzey (jr). 
Suedyma Tromp, Juanmar and Akim Gonzalez. 
Ashley and Shaquille Rhoda. 


Cousins: 
Brenda Courtar and Ramon Wilson and fam 
Lourdes Courtar and fam 
Maria Courtar and fam 
Sandra Jones, Elio Jones, SelviCourtar, Kevin Courtar. 


Beloved neighbors and friends, to numerous to mention. 
Softball and dominoe colleagues. 


He was related to fam: Rhoda, Busby, Dinzey, Courtar, Jones, Berkel, 
Richardson, Hazel, Van Putten, Wilson, Tromp, Maduro, Scott, Hodge, 
Christopher, Gonzalez, Godet 


We apologize if in our sorrows we forgot to mention anyone. 
Service will take place on Thursday November 3rd, 2022 from 2pm to 4pm 
at The Olive Tree Funeral Care & Crematory in Sanicolaas. 
Oportunity for condolences on Wednesday November 2nd, 2022 at The 
Olive Tree Funeral Care & Crematory from 7pm to 9pm. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Marsila Kelly 
*02-01-1945– †01-11-2022 


Acto di despedida lo wordo anuncia despues 

